Pa martel, vermoor dogter se ‘verkragter’Argieffoto Die BBC berig die 36-jarige pa van Delhi het Vrydag ŉ familievriend wat ŉ kamer by die gesin gehuur het, gemartel en vermoor. Die pa van ses het glo aan die polisie gesê hy het die 45-jarige huurder vasgebind en sy mond toegestop voor hy ŉ staal-eierspaan warm gemaak en die man se geslagsdele daarmee gebrand het. Volgens die berig het die pa homself aan die polisie oorgegee. Die pa, wie se naam nie bekend gemaak mag word nie, glo dat die huurder sy 13-jarige dogter verkrag het. Die meisie het aan haar pa vertel dat die huurder haar hande vasgebind en haar verkrag het. Hy het haar glo met die dood gedreig indien sy iemand sou vertel. Die meisie het onlangs erg begin braak en haar pa het haar na ŉ hospitaal geneem waar daar vasgestel is dat sy swanger is. Verkragting is sedert 2012 onder die soeklig in Indië na ŉ voorval waar ŉ 23-jarige student wreed op ŉ bus verkrag is. Sy het aan haar beserings beswyk. Lees meer hier.